Þessi viðburður er liðinn Viðburður var á dagskrá Dramatísk örlög og frelsisþrá eru leiðarstef í kraftmiklum verkum Beethovens og Shostakovitsj sem hljóma á þessum tónleikum . Beethoven samdi forleik sinn við leikritið Egmont eftir Goethe , sem segir frá frelsishetju á Niðurlöndum á 16. öld . Egmont leiðir uppreisn gegn spænska einveldinu en mistekst og er dæmdur til dauða . Sæunn Þorsteinsdóttir er einn fremsti sellisti Íslands og hefur hlotið verðskuldaða athygli fyrir tilfinningaþrunginn leik sinn . Hún heldur tónleika víða um heim , er m.a. fastagestur í Carnegie Hall og kom fram með Fílharmóníusveitinni í Los Angeles á rómaðri Íslandshátíð þeirra og var nýverið tilnefnd til Tónlistarverðlauna Norðurlandaráðs . Karina Canellakis er aðalstjórnandi Hollensku útvarpshljómsveitarinnar og hefur vakið mikla hrifningu fyrir innblásna hljómsveitarstjórn , meðal annars á Nóbelstónleikunum í Stokkhólmi í desember síðastliðnum . Hún hlaut Solti-verðlaunin árið 2016 og ári síðar stóð hún í fyrsta sinn á sviðinu í Eldborg með Sinfóníuhljómsveit Íslands , við mikla hrifningu áheyrenda .